اسلام آباد : وزیر مملکت امور خارجہ حناربانی کھر سویڈن نا وزیر جہانی شونداری کمکاری و درملکی واپار جوہان فارسل تون اوڑدہی کرے ہراٹی ہڑتوم آ کنڈآتا تعلقداری نا جاچ ءِ ہلنگا۔ جمعہ نادے آ دفترخارجہ نا رداٹ ہڑتوم آ راہشونک ہڑتوم آ کنڈآتا تعلقداری نا جاچ ءِ ہلکر و قابل تجدید توانائی، پائیدار ٹیکنالوجی، آئی سی ٹی، کسبکار لیبر نا فراوانی و پٹ وپول و شونداری ٹی کمکاری ءِ ودفنگ نا بابت گپ وتران کریر۔
(اے پی پی)
